text: TV SYD anbefaler: Syv gode bud på at forkæle øregangen
  30 august 2016 kl. 10.30
  Der er musik i mange forskellige genrer under Trekantområdets Festuge. Her er syv bud på gode koncerter.
  Festugen er i fuld sving til og med søndag. I syv forskellige kommuner kan du blandt andet opleve kunst, teater og dejlig musik.
  TV SYD har sorteret og fundet frem til syv koncerter. Flere af de musikalske oplevelser er gratis. Du kan se hele programmet på Trekantområdets Festuges hjemmeside.
   
  Tirsdag den 30. august klokken 16.00Caféjazz – Tobbers Kaffebar i Kolding - Gratis
  	Djursaa / Sejerø Duo spiller hyggelig jazz med numre fra blandt andet den amerikanske sangskat. De to musikere garanterer en hyggelig og musikalsk caféoplevelse!
  	 
  Onsdag den 31. august klokken 17.00Mads Langer og Engelsholm Højskole præsenterer: Engelsholmkoncerten
  	Engelsholm Højskole i Bredsten – 200 kroner + gebyr i forsalg og 250 kroner ved indgangen.
  	All Star koncert med Rasmus Walter, Pernille Rosendal, Silas Bjerregaard (Turboweekend), Jens Unmack (Love Shop), Carl Emil (Ulige Numre), Anika Aakjær, akkompagneret af Mads Langer og Band, der desuden leverer det sidste sæt i koncerten.
  	 
  Torsdag den 1. september klokken 19.30Shaka Loveless intimkoncert – Vejen Kirke - 150 kroner for voksne, børn under 15 år: 125 kroner
  	Shaka Loveless er netop nu en af de meste succesfulde artister på den danske musikscene, og med 3 hitspækkede albums i bagagen venter der publikum en spædende intimkoncert med Shaka Loveless og guitarist.
  Torsdag den 1. september klokken 19.30Jesper Thilo All Stars – Det Bruunske Pakhus i Fredericia - 120 kroner for medlemmer / 150 kroner for øvrige
  	75-års fødselsdagsfest med favoritband. Jesper Thilo har med denne gruppe samlet sine favoritmusikere indenfor det område af jazzen, hvor han befinder sig allerbedst, nemlig swingmusikken.
  	 
  Fredag den 2. september klokken 16.00SMUK - Slesvigske Musikkorps – Festivalteltet i Haderslev – Gratis
  	Slesvigske Musikkorps, SMUK, er atter tilbage i teltet på Gravene. I år spiller forsvarets musikalske ambassadører under ledelse af pianisten og komponisten Nikolaj Bentzon.
  	 
  Fredag den 2. september klokken 16.00Studierock - Stedsans i storformat – Syddansk Universitet i Kolding – Gratis
  	Trekantområdets fælles studiestartfest ved Syddansk Universitet. Få en unik musikalsk og visuel oplevelse, når det store udendørs campusområde bliver forvandlet til koncertplads og gigantisk galleri.
  	 
  Lørdag den 3. september klokken 12.00Stig Rossen Jazz Quartet – Billund Friluftscene – Gratis
  	Frokostjazz i det fri med Stig Rossen, der crooner sig igennem jazzklassikere udødeliggjort af Frank Sinatra, Dean Martin, Nat King Cole, Otto Brandenburg og mange flere.
  